Fagteammøte i F1 01-02    13.8.01

Til stades: Brit Aalberg Husebø,  Thormod Stangenes, Margrethe Jernes, Synnøve Haugen, Oddrun Øwre, Sissel Lilletveit, Bjørn Bjørlykke , Øyvind Bjørkås

Representantane frå øvingslærarkollegiet, Sissel  Lilletveit  og Svanhild Holme,  vart bedne om å peika ut vararepresenantar dersom dei sjølve ikkje kan stilla. 

1. Referat frå førre møte

Den einaste  merknaden var at dette er ting som har vore sagt.  

2. Orientering om studentopptaket

Øyvind gjorde greie for studentsituasjonen.  Per 13.8. rekna studieadministrasjonen  med  til saman 50-51 studentar  i dei to klassene i F1. I fagteamet var det  semje om å halda på dei 10 praksisbarnehagane  sjølv om studenttalet  skulle bli mindre enn dette. Det vart framheva  av  m.a.Synnøve at  det optimale studentalet  i kvar praksisgruppe  er 4-5. Jamvel  3 studentar  kan under visse vilkår aksepterast. 

Tormod  bad om at det burde setjast ein tidsfrist  på 14 dagar for opptak av nye studentar. Dette bør gjerast  tydeleg  overfor  sudieadminitrasjonen. 

3. Oppstart

Avdelingsleiinga vil ikkje godkjenna å hyra inn gjesteførelesarar  til oppstartveka. Dette vedtaket  gjer at vi må leggja ein del om  på den opphavlege,  men uferdige  skissa  til studiestart. Synnøve og Oddrun  framheva at det er viktig  at studentane  får innføring i  både gruppedynamikk og gruppelæring, og det støtta Sissel  opp om med den grunngjevinga at teamarbeid er  den normale arbeidsforma i barnehagane.  Oddrun, Sissel og Brit  sa seg villige til å laga eit  opplegg i gruppedynamikk og gruppelæring. 

Det nye i år er at faga kjem inn med sine innleiande presentasjonar   i oppstrartperioden.

Det vert også sett av tid  til innloggingskurs for studentane,  men  det var  semje om at  representantar frå barnehagane også  må få slik basisinnføring i ikt. 

4. Møteplan
 Bjørn og Margrethe  har fått i oppgåve å laga ei skisse til møteplan , men med det mandatet  å  halda møteaktiviteten på eit rimeleg nivå.  Eitt av forslaga  går ut på å leggja  team-møta/kullmøta til  midttimen  måndagar eller tysdagar. Denne skissa til møteplan skal liggja føre til  kullmøte  fredag  17.8.  

5. Periodeplan og timeplan

Margrethe meinte  timeplanen bør vera fleksibel, men  det vart også hevda at  ein ikkje må overdriva fleksibiliteten, for både faga og studentane  treng  ein fast struktur i timeplanen,  iallfall periodevis. 

Det  vart   gjort klart at den timeplanen som  per dags dato ligg på nettet,  ikkje er gyldig for alle faga. Slik den står, kan den skapa forvirring. 

6. Evalueringsformer

Vi drøfta litt korleis vi kunne  få inn meir kontinuerleg mappevurdeing i faga. Det vart åtvara mot for mange  mapper.  Norsk la  munnleg fram eit forslag om å kombinera  mappeinnslag frå fag og praksis med ein heimeeksamen der studentane kan bruka det dei har skrive i mappene  som grunnlag  for oppgåvesvar. I mappene  vil studentane få  fagleg rettleiing, men evalueringa vert knytt til  heimeeksamen  som skal evaluerast av seksetern sensor. Norskseksjonen vil laga eit eige notat om dette.  

7. Basisgruppen si rolle i høve til faga og praksisfeltet.

Dette sprøsmålet vart ikkje drøfta systematisk og må derfor opp på dagsorden på eit seinare møte. Spørsmålet  må  drøftast i tilknytning  til  dei arbeidsoppgåvene faga set opp. 

Ref. Bjørn Bjørlykke

